*Projekts*

**VALSTS SEKRETĀRU SANĀKSMES**

**PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2020. gada \_\_\_. \_\_\_\_\_\_

**.§**

**Par kompetenču sadali saistībā ar Eiropas Parlamenta un Padomes 2019. gada 17. aprīļa Direktīvas (ES) 2019/882 par produktu un pakalpojumu piekļūstamības prasībām (turpmāk – Direktīva 2019/882) ieviešanu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(...)

1. Par Direktīvas 2019/882 prasību ieviešanas koordinējošo ministriju noteikt Labklājības ministriju.

2. Šī protokollēmuma 1. punktā minētā koordinējošā ministrija nodrošina Direktīvas 2019/882 ieviešanas uzraudzību, izveidojot un vadot starpinstitucionālu darba grupu, kā arī koordinējot nacionālo tiesību aktu izstrādi un citu nepieciešamo valsts izpildes pasākumu īstenošanu Direktīvas 2019/882 ieviešanai.

3. Darba grupā atbilstoši to kompetencei piedalās šādas līdzatbildīgās ministrijas:

3.1. Labklājības ministrija (personu ar invaliditāti jautājumos);

3.2. Ekonomikas ministrija (preču ražošana, importēšana, izplatīšana, e-komercijas pakalpojumi, CE zīme, standartizācijas jautājumi, tirgus uzraudzība un sankcijas);

3.3. Satiksmes ministrija (elektronisko sakaru pakalpojumi, pašapkalpošanās termināļi, pasažieru pārvadājumu elementi - tīmekļvietnes, elektroniskās biļetes, reāllaika ceļošanas informācija);

3.4. Finanšu ministrija (publiskais iepirkums, banku pakalpojumi, maksājumu termināļi, bankomāti);

3.5. Iekšlietu ministrija (reaģēšana uz ārkārtas gadījumu saziņu, 112 tālrunis);

3.6. Kultūras ministrija (audiovizuālo mediju pakalpojumi un e-grāmatas).

4. Pēc nepieciešamības darba grupā var pieaicināt citas ministrijas, kuru kompetencē arī ietilpst Direktīvas 2019/882 ieviešana nacionālajos tiesību aktos.

5. Līdzatbildīgās ministrijas sniedz nepieciešamo informāciju, veic nozares tiesību aktu izvērtējumu, un nepieciešamības gadījumā, par to vienojoties darba grupā, sagatavo un virza priekšlikumus tiesību aktu redakcijām, lai nodrošinātu Direktīvas 2019/882 ieviešanu nacionālajos tiesību aktos.

6. Līdzatbildīgo ministriju deleģētie pārstāvji, atbilstoši šī protokollēmuma 3. punktā minētajam kompetenču sadalījumam, piedalās Eiropas Komisijas rīkotajās ekspertu sanāksmēs par Direktīvas 2019/882 ieviešanu.

Valsts kancelejas direktors J. Citskovskis

Iesniedzējs:

Tieslietu ministrijas valsts sekretārs R. Kronbergs